title: Vykonávacie nariadenie Komisie (EÚ) 2016/1799 zo 7. októbra 2016, ktorým sa stanovujú vykonávacie technické predpisy, pokiaľ ide o zaraďovanie ratingových hodnotení od externých ratingových agentúr pre kreditné riziko v súlade s článkom 136 ods. 1 a článkom 136 ods. 3 nariadenia Európskeho parlamentu a Rady (EÚ) č. 575/2013 (Text s významom pre EHP)

text:
               12.10.2016

               SK

               Úradný vestník Európskej únie

               L 275/3

         VYKONÁVACIE NARIADENIE KOMISIE (EÚ) 2016/1799
   zo 7. októbra 2016,
   ktorým sa stanovujú vykonávacie technické predpisy, pokiaľ ide o zaraďovanie ratingových hodnotení od externých ratingových agentúr pre kreditné riziko v súlade s článkom 136 ods. 1 a článkom 136 ods. 3 nariadenia Európskeho parlamentu a Rady (EÚ) č. 575/2013
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 575/2013 z 26. júna 2013 o prudenciálnych požiadavkách na úverové inštitúcie a investičné spoločnosti (1), a najmä na jeho článok 136 ods. 1 tretí pododsek a článok 136 ods. 3 tretí pododsek,
   keďže:

               (1)

               Ustanovenia tohto nariadenia sú úzko prepojené, keďže sa zaoberajú zaraďovaním hodnotení kreditného rizika s výnimkou tých, ktoré sú priradené sekuritizačným pozíciám. Na účely zabezpečenia súdržnosti medzi uvedenými ustanoveniami, ktoré by mali nadobudnúť účinnosť v rovnakom čase, a s cieľom uľahčiť komplexný prehľad a kompaktný prístup k týmto ustanoveniam subjektmi, ktoré podliehajú uvedeným povinnostiam, je žiaduce začleniť všetky vykonávacie technické predpisy vyžadované nariadením (EÚ) č. 575/2013 v súvislosti so zaraďovaním hodnotení kreditného rizika s výnimkou tých, ktoré sú priradené sekuritizačným pozíciám, do jedného nariadenia.

               (2)

               V článku 136 ods. 1 nariadenia (EÚ) č. 575/2013 sa vyžaduje, aby sa pre všetky Externé ratingové agentúry („ECAI“) stanovilo, ktorým stupňom kreditnej kvality uvedeným v oddiele 2 uvedeného nariadenia zodpovedajú príslušné ratingové hodnotenia vydané jednotlivými ECAI („zaraďovanie“). ECAI sú ratingové agentúry, ktoré sú zaregistrované alebo certifikované v súlade s nariadením Európskeho parlamentu a Rady (ES) č. 1060/2009 (2), alebo centrálna banka, ktorá vydáva ratingy, na ktoré sa uvedené nariadenie nevzťahuje.

               (3)

               Niektoré podobné pojmy a koncepcie používané v nariadení (ES) č. 1060/2009 a v nariadení (EÚ) č. 575/2013 môžu vyvolávať nejasnosti. „Ratingové hodnotenie“ je pojem používaný v nariadení (EÚ) č. 575/2013, ktorý označuje tak názvy jednotlivých kategórií ratingov externých ratingových agentúr, ako aj priradenie jedného takéhoto ratingu konkrétnej položke. V článku 3 ods. 1 písm. h) a a) nariadenia (ES) č. 1060/2009 sa však medzi týmito dvoma koncepciami jasne rozlišuje používaním pojmu „ratingová kategória“, resp. pojmu „úverový rating“. V snahe zamedziť nejasnostiam vzhľadom na potrebu odkazovať na tieto dve osobité koncepcie oddelene a vzhľadom na komplementaritu daných dvoch nariadení by sa mala používať konkrétnejšia terminológia nariadenia (ES) č. 1060/2009.

               (4)

               Keďže sa v článku 4 ods. 1 nariadenia (ES) č. 1060/2009 úverovým inštitúciám a investičným spoločnostiam povoľuje používanie úverových ratingov na regulačné účely len v prípade, ak sú vydané ratingovými agentúrami so sídlom v Únii a zaregistrovanými alebo certifikovanými v súlade s uvedeným nariadením, zaraďovanie ratingových hodnotení od ECAI by malo zahŕňať ratingové hodnotenia, ktoré sú v súlade s vymedzením „úverového ratingu“ podľa článku 3 ods. 1 písm. a) uvedeného nariadenia. Keďže sa okrem toho podľa článku 136 nariadenia (EÚ) č. 575/2013 zaraďovanie vyžaduje pre všetky ECAI, ktorých vymedzenie zahŕňa podľa článku 4 bodu 98 uvedeného nariadenia aj ratingy vydané centrálnymi bankami, ktoré sú vyňaté z uplatňovania nariadenia (ES) č. 1060/2009, do zaraďovania ratingových kategórií ECAI by mali byť zahrnuté aj takéto ratingy. Nariadenie (EÚ) č. 575/2013 zakazuje používať v rámci štandardizovaného prístupu úverové ratingy pre určité triedy aktív (ako sú kapitálové expozície). Pokiaľ ide o hodnotenia podnikov kolektívneho investovania s pevným výnosom, zaraďovanie ratingových hodnotení od ECAI by preto malo zahŕňať len tie, ktoré závisia výhradne od kreditnej kvality podkladových aktív.

               (5)

               Cieľom zaraďovania je priradiť ratingovým kategóriám určitej ECAI zodpovedajúce rizikové váhy uvedené v nariadení (EÚ) č. 575/2013. Zaraďovaním by preto malo byť možné zistiť nielen relatívne rozdiely rizika, ale aj absolútne úrovne rizika každej ratingovej kategórie, a tak zabezpečiť príslušnú výšku kapitálu v rámci štandardizovaného prístupu.

               (6)

               Vzhľadom na široké spektrum metodík, ktoré ECAI používajú, sú objektivita a konzistentnosť metodiky zaraďovania kľúčovými aspektmi na zabezpečenie rovnakých podmienok pre inštitúcie, ako aj spravodlivého zaobchádzania s ECAI. Pri vypracúvaní pravidiel používania kvantitatívnych a kvalitatívnych faktorov a ich porovnávaní s referenčnými hodnotami je preto nevyhnutné vychádzať z predchádzajúceho regulačného rámca, konkrétne z časti 3 „revidovaných usmernení k uznávaniu externých ratingových agentúr“ z 30. novembra 2010, s cieľom zabezpečiť bezproblémový prechod na zaraďovanie podľa tohto nariadenia. Tým by sa rovnako zabezpečil súlad s medzinárodnými štandardmi v tejto oblasti, ktoré sa následne odrážajú v prílohe 2 dokumentu „Bazilej II: Medzinárodná konvergencia merania kapitálu a kapitálových noriem: revidovaný rámec – úplné znenie“ z júna 2006.

               (7)

               Definície zlyhania, ktoré ECAI používajú, sa môžu odlišovať od definície podľa článku 178 nariadenia (EÚ) č. 575/2013, ako odzrkadľuje nariadenie (ES) č. 1060/2009 a delegované nariadenie Komisie (EÚ) 2015/2 (3). Avšak s cieľom zabezpečiť, aby sa celková výška kapitálu vyžadovaná pre externe hodnotené expozície nezmenila, by sa ako definícia zlyhania na účely tohto nariadenia mali používať typy udalostí zlyhania používané pri kalibrácii referenčnej hodnoty uvedenej v článku 136 ods. 2 písm. c) nariadenia (EÚ) č. 575/2013.

               (8)

               Zaraďovanie by sa malo chápať ako zhoda ratingových kategórií ECAI s regulačnou stupnicou, ktorá je definovaná na prudenciálne účely. Malo by sa preto považovať za koncepciu odlišnú od koncepcie, ktorú je Európsky orgán pre cenné papiere a trhy („ESMA“) povinný na základe článku 21 ods. 4b nariadenia (ES) č. 1060/2009 poskytnúť vo forme správy, ktorej cieľom je umožniť investorom ľahko porovnávať všetky úverové ratingy, ktoré existujú pre konkrétny hodnotený subjekt. „Zaraďovanie“ na účely tohto nariadenia neoznačuje ani zaraďovania, ktoré sú vypracované podľa iných rámcov, ako je rámec Eurosystému pre hodnotenie kreditného rizika, keďže môžu byť založené na odlišných metódach a definíciách.

               (9)

               Pre každý relevantný súbor ratingových kategórií („ratingovú stupnicu“) by sa malo vykonať samostatné zaraďovanie. Keď je ratingová stupnica určitej ECAI rovnaká pre všetky triedy expozícií, zaraďovanie by sa nemalo odlišovať s cieľom zabezpečiť diferenciáciu rizikových váh medzi triedami expozícií zavedenými nariadením (EÚ) č. 575/2013. Keď má určitá ECAI niekoľko ratingových stupníc, pri zaraďovaní by mal byť zohľadnený vzťah, ktorý táto ECAI medzi nimi zaviedla.

               (10)

               Nevyžiadané ratingy uvedené v článku 3 ods. 1 písm. x) nariadenia (ES) č. 1060/2009 by sa mali do zaraďovania určitej ECAI zahrnúť vtedy, ak tieto ratingy možno použiť na regulačné účely v súlade s článkom 4 ods. 1 nariadenia č. 1060/2009 a Európsky orgán pre bankovníctvo („EBA“) potvrdil, že sa neodlišujú svojou kvalitou od vyžiadaných úverových ratingov tejto ECAI v súlade s článkom 138 nariadenia (EÚ) č. 575/2013.

               (11)

               Pri zaraďovaní by sa mali používať kvantitatívne aj kvalitatívne faktory, pričom kvalitatívne faktory by sa mali zvažovať v druhej fáze, ak a keď to bude potrebné, a najmä v prípadoch, ak kvantitatívne faktory nebudú postačovať. Kvalitatívne faktory by teda mali pomáhať pri preskúmavaní, oprave a vylepšovaní počiatočného zaraďovania, ktoré bolo vykonané na základe kvantitatívnych faktorov, ak je takéto preskúmanie odôvodnené a nevyhnutné. Tento dvojstupňový prístup je potrebný, aby sa prispelo k objektivite zaraďovania a na zabezpečenie toho, aby zaraďovanie v skutočnosti predstavovalo ratingové kategórie určitej ECAI zodpovedajúce regulačnej stupnici, ktorá bola definovaná na prudenciálne účely.

               (12)

               S cieľom vyvážiť prudenciálne a trhové obavy je nevyhnutné zamedziť tomu, aby externé ratingové agentúry, ktoré v dôsledku svojho nedávneho vstupu na trh predkladajú obmedzené kvantitatívne informácie, boli nenáležite podstatne znevýhodnené. Relevantnosť kvantitatívnych faktorov, z ktorých je zaraďovanie odvodené, by teda mala byť znížená. Aktualizácia zaraďovania by sa mala vykonať vtedy, keď to bude potrebné na zohľadnenie kvantitatívnych informácií zhromaždených po nadobudnutí účinnosti tohto nariadenia.

               (13)

               Za najreprezentatívnejší kvantitatívny faktor by sa mala považovať miera zlyhania spojená s položkami, ktoré boli priradené do rovnakej ratingovej kategórie, a mala by sa vypočítať z údajov o zlyhaní zodpovedajúcich takýmto položkám. Miera zlyhania by sa mala vypočítať aj vtedy, keď nie sú k dispozícii dostatočné údaje o zlyhaní zodpovedajúce týmto položkám, pričom základom by mal byť úsudok príslušnej ECAI a akýkoľvek dôkaz o zlyhaní spojenom s položkami, ktoré boli priradené do rovnakej ratingovej kategórie, pre ktorú sa zaraďovanie vykonáva.

               (14)

               Výpočet miery zlyhania by mal spĺňať určité požiadavky s cieľom zabezpečiť porovnateľnosť medzi jednotlivými ECAI. Mala by byť napríklad meraná za časový horizont troch rokov, aby bolo možné aj v prípade veľmi nízkeho rizika pozorovať významný počet zlyhaní, a mala by zohľadňovať výbery s cieľom zamedziť podceňovaniu rizika. Popri tom by nemala zahŕňať ani ratingy verejného sektora, ani ratingy emisií, keďže v prípade verejného sektora sú zlyhania zriedkavé, a aby sa zamedzilo skresleniu mier zlyhania v prípade emitentov s vyšším počtom emisií, ak by sa použili ratingy týchto emisií.

               (15)

               Výpočet mier zlyhania by sa mal vykonať pre každú ratingovú kategóriu v maximálnej možnej miere za dlhé i krátke obdobie pozorovania. Prvá z týchto dvoch hodnôt by mala poskytovať základ pre zaraďovanie, pričom druhá hodnota by mala poskytovať včasné varovanie o potenciálnom zvýšení či znížení úrovne rizika ratingovej kategórie. Ak nie je k dispozícii dostatočný počet úverových ratingov, mala by sa vypočítať len dlhodobá miera zlyhania, a to z dôvodu vysokého stupňa neistoty pri výpočte krátkodobých mier zlyhania. V takom prípade by varovanie o potenciálnom zvýšení úrovne rizika ratingovej kategórie mali poskytnúť kvalitatívne faktory.

               (16)

               Kľúčovým prvkom pri zaraďovaní je definícia zlyhania, ktorú ECAI zaviedla na výpočet miery zlyhania spojenej s položkami priradenými do rovnakej ratingovej kategórie. Prísnejšia definícia zlyhania môže v porovnaní s inými, menej prísnymi definíciami zlyhania viesť k vyšším mieram zlyhania. Preto by sa mal na zabezpečenie presnejšieho zaradenia odhadnúť vplyv definície zlyhania na výpočet miery zlyhania.

               (17)

               Keď je k dispozícii len málo údajov o zlyhaní, na účely zaraďovania by sa mal zohľadniť časový horizont, ktorý sa v prípade určitej ratingovej kategórie používa, a to s cieľom zabezpečiť konzistenciu naprieč externými ratingovými agentúrami. Ak sa teda zvolil krátky časový horizont, niektoré položky môžu byť spojené s osobitnou úrovňou rizika. Tie isté položky však môžu predstavovať podstatne odlišnú úroveň rizika, ak by boli hodnotené za časový horizont troch rokov, ktorý bol vybraný na účely výpočtu miery zlyhania. Tento faktor sa mal uznať a pri zaraďovaní primerane zohľadniť.

               (18)

               Význam ratingovej kategórie a jeho relatívne umiestnenie na ratingovej stupnici by mali byť obzvlášť nápomocné vtedy, keď nie je k dispozícii kvantitatívny faktor a keď je známe zaradenie susednej ratingovej kategórie. Na tento účel by mali byť stupne kreditnej kvality charakterizované z hľadiska aspektov, ako je schopnosť emitenta plniť si finančné záväzky, jeho citlivosť na hospodársku situáciu alebo jeho blízkosť k stavu zlyhania.

               (19)

               Zohľadniť by sa mali aj všeobecné rizikové faktory položiek priradených do určitej ratingovej kategórie. Veľkosť a miera diverzifikácie činnosti položiek priradených do určitej ratingovej kategórie by sa mali považovať za relevantné ukazovatele ich podkladového rizikového profilu. Okrem toho by mala existovať možnosť považovať za kvalitatívne faktory iné meranie úverovej bonity priradené do rovnakej ratingovej kategórie, a to s cieľom poskytnúť dodatočné informácie, pokiaľ ide o správanie príslušnej ratingovej kategórie z hľadiska správania. Pred tým, než bude toto odlišné meranie úverovej bonity použité na účely zaraďovania, mala by sa starostlivo zanalyzovať jeho relevantnosť, objektivita a spoľahlivosť.

               (20)

               S cieľom zabezpečiť konzistentnosť s medzinárodnými štandardmi by sa mali na účely zaraďovania použiť referenčné hodnoty dlhodobých a krátkodobých mier zlyhaní uvedené v dokumente „Bazilej II: Medzinárodná konvergencia merania kapitálu a kapitálových noriem: revidovaný rámec – úplné znenie“ z júna 2006. Mali by sa však stanoviť podrobnejšie pravidlá, ktoré zohľadnia rôznorodosť externých ratingových agentúr, ktoré v súčasnosti pôsobia na trhu EÚ a ktorých miery zlyhania sa môžu podstatne odchyľovať od vzorca medzinárodných ECAI, na ktorom je súčasná referenčná hodnota založená. Konkrétne by mala byť krátkodobá referenčná hodnota definovaná z hľadiska intervalov, aby rozsah hodnôt mohol byť kompatibilný s každým stupňom kreditnej kvality.

               (21)

               Ratingové kategórie by mali byť na začiatku zaradené do stupňa kreditnej kvality na základe porovnania ich dlhodobej miery zlyhania s dlhodobou referenčnou hodnotou a na základe informácií, ktoré vyplývajú z kvalitatívnych faktorov.

               (22)

               Podľa článku 136 ods. 1 druhého pododseku nariadenia (EÚ) č. 575/2013 by sa primeranosť zaraďovania mala často preskúmavať, pretože dlhodobá miera zlyhania by sa mohla zmeniť a stať reprezentatívnou pre iný stupeň kreditnej kvality. Na tento účel by sa aktuálne krátkodobé miery zlyhania zaznamenané v rámci určitej ratingovej kategórie mali pravidelne porovnávať so svojimi príslušnými krátkodobými referenčnými hodnotami („monitorovacia“ a „spúšťacia“ úroveň). Porušenie krátkodobých referenčných hodnôt v prípade dvoch po sebe nasledujúcich rokoch by mohlo byť signálom oslabenia štandardov hodnotenia a naznačovať, že nová podkladová dlhodobá miera zlyhania je reprezentatívna pre menej priaznivý stupeň kreditnej kvality. Tento signál by bol relevantnejší v prípade, ak by bola miesto monitorovacej úrovne porušená spúšťacia úroveň. Tak by mohla jediná zlyhaná položka priradená do najvyšších ratingových kategórií spustiť zváženie preskúmania zaraďovania vo vzťahu k tejto jedinej ECAI, ktorá danú položku hodnotila.

               (23)

               V prípade potreby by sa mal predložiť revidovaný návrh vykonávacích technických predpisov, aby boli do zaraďovania pridané novozriadené ECAI.

               (24)

               Keďže sa vyžaduje nepretržitý súlad s nariadením (EÚ) č. 575/2013, je nevyhnutné priebežne monitorovať fungovanie zaraďovania.

               (25)

               Toto nariadenie vychádza z návrhu vykonávacích technických predpisov, ktorý EBA, ESMA a Európsky orgán pre poisťovníctvo a dôchodkové poistenie zamestnancov („EIOPA“) [„európske orgány dohľadu“ (ESA)] spoločne predložili Komisii.

               (26)

               Komisia 29. marca 2016 oznámila spoločnému výboru európskych orgánov dohľadu svoj zámer schváliť návrh vykonávacích technických predpisov so zmenami s cieľom zabezpečiť rovnováhu medzi spoľahlivým prudenciálnym prístupom a potrebou zabrániť ďalšej koncentrácii na už aj tak veľmi koncentrovanom ratingovom trhu, na ktorom dominujú tri veľké ECAI so spoločným trhovým podielom vo výške približne 90 %. Vo svojom oznámení Komisia zdôraznila najmä potrebu zamedziť automatickému uplatňovaniu konzervatívnejšieho zaraďovania na všetky ECAI, ktoré nevypracovali dostatočný počet ratingov, po troch alebo viac rokoch, a to bez ohľadu na kvalitu ich ratingov, keďže rizikom tohto prístupu by bolo vytvorenie regulačných bariér vstupu na trh a oslabenie konkurenčného postavenia menších/novších ECAI len preto, že nevypracúvajú taký počet ratingov ako veľké etablované spoločnosti. Spoločný výbor európskych orgánov dohľadu vo svojom formálnom stanovisku z 12. mája 2016 potvrdil svoje pôvodné stanovisko a opätovne nepredložil vykonávacie technické predpisy, v ktorom by boli zohľadnené zmeny, ktoré navrhla Komisia.

               (27)

               S cieľom zabezpečiť rovnováhu medzi spoľahlivým prudenciálnym prístupom a hospodárskou súťažou na trhu s úverovými ratingmi by sa mal návrh vykonávacích technických predpisov zmeniť, pokiaľ ide o ustanovenia, ktoré môžu spôsobiť, že menšie/novšie ECAI budú nenáležite podstatne znevýhodnené vzhľadom na svoj nedávny vstup na trh, najmä ustanovenia týkajúce sa uplatňovania konzervatívnejšieho prístupu v prípade obmedzených údajov, nadobudnutie účinnosti nového zaraďovania automaticky od roku 2019, ustanovenie o preskúmaní zaraďovania a tabuľky zaraďovania uplatniteľné od roku 2019.

               (28)

               Orgány EBA, ESMA a EIOPA uskutočnili otvorené verejné konzultácie o návrhu vykonávacích technických predpisov, z ktorých vychádza toto nariadenie, analyzovali možné súvisiace náklady a prínosy a požiadali o stanovisko Skupinu zainteresovaných strán v bankovníctve zriadenú v súlade s článkom 37 nariadenia Európskeho parlamentu a Rady (EÚ) č. 1093/2010 (4), Skupinu zainteresovaných strán v oblasti cenných papierov a trhov zriadenú v súlade s článkom 37 nariadenia Európskeho parlamentu a Rady (EÚ) č. 1095/2010 (5), ako aj skupinu zainteresovaných strán v poisťovníctve a zaisťovníctve zriadenú v súlade s článkom 37 nariadenia Európskeho parlamentu a Rady (EÚ) č. 1094/2010 (6),

         PRIJALA TOTO NARIADENIE:
   HLAVA I

      KVANTITATÍVNE FAKTORY, KVALITATÍVNE FAKTORY A REFERENČNÁ HODNOTA

      KAPITOLA 1

         Kvantitatívne faktory

   Článok 1
   Kvantitatívne faktory zaraďovania ratingovej kategórie
   Kvantitatívnymi faktormi uvedenými v článku 136 ods. 2 písm. a) nariadenia (EÚ) č. 575/2013 sú krátkodobé a dlhodobé miery zlyhania spojené s položkami, ktoré boli priradené do rovnakej ratingovej kategórie, podľa článkov 2 až 6.
   Článok 2
   Položky používané na výpočet kvantitatívnych faktorov
   Výpočet mier zlyhania uvedených v článku 1 za jednotlivé ratingové kategórie sa vykonáva výlučne na základe položiek, ktoré externá ratingová agentúra (ECAI), pre ktorú sa zaraďovanie vykonáva, priradila do rovnakej ratingovej kategórie, ak tieto položky spĺňajú všetky tieto požiadavky:

               a)

               patria do „ratingov spoločností“ uvedených v článku 3 písm. a) delegovaného nariadenia (EÚ) 2015/2 a sú priraďované podľa emitenta;

               b)

               sú priraďované ako:

                           i)

                           vyžiadaný úverový rating alebo

                           ii)

                           nevyžiadaný úverový rating, ktorý spĺňa požiadavky článku 138 nariadenia (EÚ) č. 575/2013.

      Oddiel 1

         Výpočet kvantitatívnych faktorov ratingovej kategórie, ak je k dispozícii dostatočný počet úverových ratingov

   Článok 3
   Určenie toho, či je k dispozícii dostatočný počet úverových ratingov
   1.   Na účely výpočtu krátkodobej miery zlyhania sa počet položiek, ktoré ECAI, pre ktorú sa zaraďovanie vykonáva, priradila do rovnakej ratingovej kategórie, považuje za dostatočný, ak tieto položky spĺňajú všetky tieto požiadavky:

               a)

               sú dostatočné, pokiaľ ide o pozorovaný rizikový profil ratingovej kategórie, pričom ako ukazovateľ sa zohľadňuje počet položiek predstavujúcich inverznú hodnotu referenčnej hodnoty dlhodobej miery zlyhania ratingovej kategórie podľa článku 14 písm. a);

               b)

               sú reprezentatívne pre najaktuálnejšiu skupinu položiek priradených do rovnakej ratingovej kategórie.

         2.   Na účely výpočtu dlhodobej miery zlyhania sa počet položiek, ktoré ECAI, pre ktorú sa zaraďovanie vykonáva, priradila do rovnakej ratingovej kategórie, považuje za dostatočný, ak je k dispozícii minimálne 10 najaktuálnejších krátkodobých mier zlyhania uvedených v odseku 1.
   Článok 4
   Krátkodobé miery zlyhania ratingovej kategórie, ak je k dispozícii dostatočný počet úverových ratingov
   1.   Ak je k dispozícii dostatočný počet úverových ratingov podľa článku 3 ods. 1, krátkodobé miery zlyhania uvedené v článku 1 sa vypočítavajú spôsobom opísaným v odsekoch 2 až 5.
   2.   Krátkodobé miery zlyhania ratingovej kategórie sa vypočítavajú za časový horizont troch rokov ako pomer, v ktorom:

               a)

               menovateľ predstavuje počet položiek priradených do rovnakej ratingovej kategórie, ktoré existujú na začiatku časového horizontu;

               b)

               čitateľ predstavuje počet položiek uvedených v písmene a), ktoré zlyhali pred koncom časového horizontu.

         3.   Položky, ktoré boli vybrané pred koncom časového horizontu a ktoré nezlyhali, sa v menovateli krátkodobých mier zlyhania podľa odseku 2 písm. a) zohľadňujú len s váhou vo výške 50 %. Každá položka, v prípade ktorej existuje dôkaz, že bola vybraná pred výskytom zlyhania, sa považuje za zlyhanú položku.
   4.   Položky sa považujú za zlyhané položky, ktoré sa majú zahrnúť do čitateľa podľa odseku 2 písm. b), ak sa vyskytla ktorákoľvek z týchto udalostí:

               a)

               podanie žiadosti o konkurz alebo nútená správa, ktoré pravdepodobne spôsobia nevyplatenie alebo omeškanie budúcich zmluvne vyžadovaných splátok dlhovej služby;

               b)

               nevyplatenie alebo omeškanie výplaty zmluvne vyžadovaných úrokov či istiny, pokiaľ sa tieto platby nevykonajú v rámci zmluvne povolenej doby odkladu;

               c)

               núdzová výmena, ak z ponuky vyplýva, že investor dostane nižšiu hodnotu, než akú sľubovali pôvodné cenné papiere;

               d)

               hodnotený subjekt podlieha z dôvodu svojej finančnej situácie významnej forme regulačného dohľadu.

         5.   Krátkodobé miery zlyhania sa vypočítavajú za každú dostupnú skupinu položiek priradených do rovnakej ratingovej kategórie za polročné obdobia, ktoré sa začínajú 1. januára a 1. júla každého roku.
   Článok 5
   Dlhodobá miera zlyhania ratingovej kategórie, ak je k dispozícii dostatočný počet úverových ratingov
   1.   Ak je k dispozícii dostatočný počet úverových ratingov v súlade s článkom 3, dlhodobá miera zlyhania uvedená v článku 1 sa vypočítava podľa odsekov 2 až 4.
   2.   Dlhodobá miera zlyhania sa vypočítava ako vážený priemer najmenej 20 najaktuálnejších krátkodobých mier zlyhania vypočítaných podľa článku 4 ods. 1 Ak krátkodobé miery zlyhania, ktoré sú k dispozícii, zahŕňajú dlhšie obdobie a sú relevantné, používajú sa krátkodobé miery zlyhania za dané dlhšie obdobie. Ak je k dispozícii menej ako 20 krátkodobých mier zlyhania vypočítaných podľa článku 4 ods. 1, vykoná sa odhad zvyšných krátkodobých mier zlyhania, aby sa obsiahlo 20 krátkodobých mier zlyhania.
   3.   Na účely výpočtu váženého priemeru uvedeného v odseku 2 zahŕňajú krátkodobé miery zlyhania vypočítané podľa článku 4 najaktuálnejšie obdobie recesie. Toto obdobie recesie pokrýva najmenej polrok negatívnych mier rastu hrubého domáceho produktu v hlavných geografických oblastiach hodnotených položiek.
   4.   Na účely výpočtu váženého priemeru uvedeného v odseku 2 platí nasledovné:

               a)

               krátkodobé miery zlyhania vypočítané podľa článku 4 ods. 1 sa vážia počtom položiek stanovených v článku 4 ods. 2 písm. a);

               b)

               odhadované krátkodobé miery zlyhania sa vážia odhadom počtu položiek priradených do rovnakej ratingovej kategórie, ktoré existujú na začiatku časového horizontu.

         Váhy musia zabezpečovať primerané zastúpenie rokov recesie a rokov mimo recesie v rámci celého hospodárskeho cyklu.

      Oddiel 2

         Výpočet kvantitatívnych faktorov ratingovej kategórie, ak nie je k dispozícii dostatočný počet úverových ratingov

   Článok 6
   Použité položky a dlhodobá miera zlyhania ratingovej kategórie, ak nie je k dispozícii dostatočný počet úverových ratingov
   Ak nie je k dispozícii dostatočný počet úverových ratingov, ako je uvedené v článku 3, výpočet dlhodobých mier zlyhania uvedených v článku 1 sa vykonáva podľa oboch týchto pravidiel:

               a)

               je založený na odhade dlhodobej miery zlyhania spojenej so všetkými položkami priradenými do rovnakej ratingovej kategórie, ktorý podľa článku 136 ods. 2 písm. a) nariadenia (EÚ) č. 575/2013 poskytla ECAI;

               b)

               odhad uvedený v písmene a) musí byť doplnený počtom zlyhaných a nezlyhaných položiek, ktoré ECAI, pre ktorú sa zaraďovanie vykonáva, priradila do ratingovej kategórie.

      KAPITOLA 2

         Kvalitatívne faktory

   Článok 7
   Kvalitatívne faktory zaraďovania ratingovej kategórie
   Kvalitatívnymi faktormi uvedenými v článku 136 ods. 2 písm. b) nariadenia (EÚ) č. 575/2013 sú:

               a)

               definícia zlyhania, ktorú používa ECAI, podľa článku 8;

               b)

               časový horizont ratingovej kategórie, ktorý používa ECAI, podľa článku 9;

               c)

               význam ratingovej kategórie a jeho relatívne umiestnenie na ratingovej stupnici, ktorú ECAI zaviedla, podľa článku 10;

               d)

               úverová bonita položiek priradených do rovnakej ratingovej kategórie podľa článku 11;

               e)

               odhad dlhodobej miery zlyhania spojenej so všetkými položkami priradenými do rovnakej ratingovej kategórie, ktorý podľa článku 136 ods. 2 písm. a) nariadenia (EÚ) č. 575/2013 poskytla ECAI, ako je stanovené v článku 12;

               f)

               vzťah, ktorý ECAI prípadne zaviedla („interné zaraďovanie“) medzi ratingovou kategóriou, ktorá sa zaraďuje, na jednej strane a ďalšími ratingovými kategóriami, ktoré vypracovala tá istá ECAI, na druhej strane, ak zaraďovanie uvedených ďalších ratingových kategórií už bolo stanovené podľa tohto nariadenia, ako je uvedené v článku 13;

               g)

               všetky ďalšie relevantné informácie, ktoré dokážu opísať stupeň rizika, ktoré určitá ratingová kategória vyjadruje.

         Článok 8
   Definícia zlyhania, ktorú ECAI používa
   Druhy udalostí, ktoré ECAI zohľadňuje na účely stanovenia toho, či je určitá položka v situácii zlyhania, sa porovnávajú s pomocou všetkých dostupných informácií s tými, ktoré sú stanovené v článku 4 ods. 4 Ak sa na základe porovnania ukáže, že nie všetky takéto druhy udalostí zlyhania ECAI zohľadnila, kvantitatívne faktory uvedené v článku 1 sa musia zodpovedajúcim spôsobom upraviť.
   Článok 9
   Časový horizont ratingovej kategórie
   Časový horizont, ktorý ECAI zohľadňuje na účely pridelenia určitej ratingovej kategórie, musí poskytovať relevantný údaj o tom, či je úroveň rizika danej ratingovej kategórie stabilná počas časového horizontu stanoveného v článku 4 ods. 2
   Článok 10
   Význam a relatívne umiestnenie ratingovej kategórie
   1.   Význam ratingovej kategórie, ktorý ECAI zaviedla, musí byť stanovený podľa charakteristík schopnosti položiek priradených do takejto ratingovej kategórie plniť si finančné záväzky, a najmä podľa miery jeho citlivosti na hospodárske prostredie a miery jeho blízkosti k situácii zlyhania.
   2.   Význam ratingovej kategórie sa musí porovnať s tým, ktorý bol zavedený pre jednotlivé stupne kreditnej kvality, podľa článku 15.
   3.   Význam ratingovej kategórie sa posudzuje v kombinácii s jeho relatívnym postavením na ratingovej stupnici, ktorú ECAI zaviedla.
   Článok 11
   Úverová bonita položiek priradených do rovnakej ratingovej kategórie
   1.   Úverová bonita položiek priradených do rovnakej ratingovej kategórie sa určuje tak, že sa posúdi aspoň ich veľkosť a miera odvetvovej a geografickej diverzifikácie ich obchodnej činnosti.
   2.   Na doplnenie informácií, ktoré poskytujú kvantitatívne faktory uvedené v článku 1, sa v primeranej miere môže použiť odlišné meranie úverovej bonity, ktoré bolo pridelené položkám rovnakej ratingovej kategórie, ak je na účely zaraďovania spoľahlivé a relevantné.
   Článok 12
   Odhad dlhodobej miery zlyhania spojenej so všetkými položkami priradenými do rovnakej ratingovej kategórie, ktorý poskytla ECAI
   Odhad dlhodobej miery zlyhania spojenej so všetkými položkami priradenými do rovnakej ratingovej kategórie, ktorý poskytla ECAI, sa na účely zaraďovania zohľadňuje v prípade, ak je náležite odôvodnený.
   Článok 13
   Interné zaraďovanie ratingovej kategórie, ktoré zaviedla ECAI
   Ako relevantný údaj o úrovni rizika ratingovej kategórie, ktorá sa zaraďuje, sa používa zodpovedajúci stupeň kreditnej kvality iných ratingových kategórií, ktoré zaviedla tá istá ECAI, pre ktorú interné zaraďovanie existuje podľa článku 7 písm. f).

      KAPITOLA 3

         Referenčná hodnota a súvisiace odkazy

   Článok 14
   Referenčná hodnota
   Pri referenčnej hodnote uvedenej v článku 136 ods. 2 písm. c) nariadenia (EÚ) č. 575/2013 sa rozlišuje medzi:

               a)

               referenčnou hodnotou dlhodobej miery zlyhania pre každý stupeň kreditnej kvality podľa tabuľky 1 prílohy I;

               b)

               referenčnou hodnotou krátkodobej miery zlyhania pre každý stupeň kreditnej kvality podľa tabuľky 2 prílohy I.

         Článok 15
   Referenčný význam ratingovej kategórie podľa stupňa kreditnej kvality
   Referenčný význam ratingovej kategórie, ktorý zodpovedá jednotlivým stupňom kreditnej kvality, je stanovený v prílohe II.
   HLAVA II

      TABUĽKY ZARAĎOVANIA

   Článok 16
   Tabuľky zaraďovania
   Ratingové kategórie každej ECAI zodpovedajú stupňom kreditnej kvality stanoveným v tretej časti hlave II kapitole 2 oddiele 2 nariadenia (EÚ) č. 575/2013 tak, ako je stanovené v prílohe III.
   HLAVA III

      ZÁVEREČNÉ USTANOVENIA

   Článok 17
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. októbra 2016

            Za Komisiu

            predseda

         Jean-Claude JUNCKER

      (1)  Ú. v. EÚ L 176, 27.6.2013, s. 1.

      (2)  Nariadenie Európskeho parlamentu a Rady (ES) č. 1060/2009 zo 16. septembra 2009 o ratingových agentúrach (Ú. v. EÚ L 302, 17.11.2009, s. 1).

      (3)  Delegované nariadenie Komisie (EÚ) 2015/2 z 30. septembra 2014, ktorým sa dopĺňa nariadenie Európskeho parlamentu a Rady (ES) č. 1060/2009, pokiaľ ide o regulačné technické predpisy na predkladanie informácií, ktoré ratingové agentúry sprístupňujú Európskemu orgánu pre cenné papiere a trhy (Ú. v. EÚ L 2, 6.1.2015, s. 24).

      (4)  Nariadenie Európskeho parlamentu a Rady (EÚ) č. 1093/2010 z 24. novembra 2010, ktorým sa zriaďuje Európsky orgán dohľadu (Európsky orgán pre bankovníctvo) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/78/ES (Ú. v. EÚ L 331, 15.12.2010, s. 12).

      (5)  Nariadenie Európskeho parlamentu a Rady (EÚ) č. 1095/2010 z 24. novembra 2010, ktorým sa zriaďuje Európsky orgán dohľadu (Európsky orgán pre cenné papiere a trhy) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/77/ES (Ú. v. EÚ L 331, 15.12.2010, s. 84).

      (6)  Nariadenie Európskeho parlamentu a Rady (EÚ) č. 1094/2010 z 24. novembra 2010, ktorým sa zriaďuje Európsky orgán dohľadu (Európsky orgán pre poisťovníctvo a dôchodkové poistenie zamestnancov), a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/79/ES (Ú. v. EÚ L 331, 15.12.2010, s. 48).

      PRÍLOHA I

         Referenčné hodnoty na účely článku 14

         Tabuľka 1

         Dlhodobá referenčná hodnota

         (časový horizont troch rokov)

                  Stupeň kreditnej kvality

                  Dlhodobá referenčná hodnota

                  Stredná hodnota

                  Dolná hranica

                  Horná hranica

                  1

                  0,10 %

                  0,00 %

                  0,16 %

                  2

                  0,25 %

                  0,17 %

                  0,54 %

                  3

                  1,00 %

                  0,55 %

                  2,39 %

                  4

                  7,50 %

                  2,40 %

                  10,99 %

                  5

                  20,00 %

                  11,00 %

                  26,49 %

                  6

                  34,00 %

                  26,50 %

                  100,00 %

         Tabuľka 2

         Krátkodobé referenčné hodnoty

         (časový horizont troch rokov)

                  Stupeň kreditnej kvality

                  Krátkodobé referenčné hodnoty

                  Monitorovacia úroveň

                  Spúšťacia úroveň

                  1

                  0,80 %

                  1,20 %

                  2

                  1,00 %

                  1,30 %

                  3

                  2,40 %

                  3,00 %

                  4

                  11,00 %

                  12,40 %

                  5

                  28,60 %

                  35,00 %

                  6

                  nepoužije sa

                  nepoužije sa

      PRÍLOHA II

         Referenčný význam ratingovej kategórie podľa stupňa kreditnej kvality na účely článku 15

                  Stupeň kreditnej kvality

                  Význam ratingovej kategórie

                  1

                  Hodnotený subjekt má mimoriadne/veľmi silnú schopnosť plniť si finančné záväzky a podlieha minimálnemu/veľmi nízkemu kreditnému riziku.

                  2

                  Hodnotený subjekt má silnú schopnosť plniť si finančné záväzky a podlieha nízkemu kreditnému riziku, avšak je o čosi náchylnejší na nepriaznivé účinky zmien okolností a hospodárskych podmienok než hodnotené subjekty v stupni kreditnej kvality 1.

                  3

                  Hodnotený subjekt má primeranú schopnosť plniť si finančné záväzky a podlieha miernemu kreditnému riziku.
                  Je však pravdepodobnejšie, že nepriaznivé hospodárske podmienky či meniace sa okolnosti schopnosť hodnoteného subjektu plniť si finančné záväzky oslabia.

                  4

                  Hodnotený subjekt má schopnosť plniť si finančné záväzky, avšak podlieha podstatnému kreditnému riziku.
                  Čelí významnej pretrvávajúcej neistote a je vystavený nepriaznivým obchodným, finančným alebo hospodárskym podmienkam, ktoré by mohli viesť k neprimeranej schopnosti hodnoteného subjektu plniť si finančné záväzky.

                  5

                  Hodnotený subjekt má schopnosť plniť si finančné záväzky, avšak podlieha vysokému kreditnému riziku.
                  Nepriaznivé obchodné, finančné alebo hospodárske podmienky pravdepodobne narušia schopnosť alebo ochotu hodnoteného subjektu plniť si finančné záväzky.

                  6

                  Hodnotený subjekt je v súčasnosti zraniteľný alebo veľmi zraniteľný a podlieha veľmi vysokému riziku vrátane situácie zlyhania či situácie veľmi blízko zlyhania.
                  Aby splnil svoje finančné záväzky, je závislý od priaznivých obchodných, finančných a hospodárskych podmienok

      PRÍLOHA III

         Tabuľky zaraďovania na účely článku 16

                     Stupeň kreditnej kvality

                     1

                     2

                     3

                     4

                     5

                     6

                     AM Best Europe-Rating Services Ltd.

                  Stupnica pre dlhodobé úverové ratingy emitentov

                  aaa, a. a.+, a. a., a. a.-

                  a+, a, a-

                  bbb+, bbb, bbb-

                  bb+, bb, bb-

                  b+, b, b-

                  ccc+, ccc, ccc-, cc, c, rs

                  Stupnica pre dlhodobé ratingy dlhu

                  aaa, a. a.+, a. a., a. a.-

                  a+, a, a-

                  bbb+, bbb, bbb-

                  bb+, bb, bb-

                  b+, b, b-

                  ccc+, ccc, ccc-, cc, c, d

                  Stupnica pre ratingy finančnej sily

                  A++, A+

                  A, A-

                  B++, B+

                  B, B-

                  C++, C+

                  C, C-, D, E, F, S

                  Stupnica pre krátkodobé ratingy

                  AMB-1+

                  AMB-1-

                  AMB-2, AMB-3

                  AMB- 4

                     ARC Ratings S.A.

                  Stupnica pre strednodobý a dlhodobý rating emitentov

                  AAA, AA

                  A

                  BBB

                  BB

                  B

                  CCC, CC, C, D

                  Stupnica pre strednodobý a dlhodobý rating emisií

                  AAA, AA

                  A

                  BBB

                  BB

                  B

                  CCC, CC, C, D

                  Stupnica pre krátkodobý rating emitentov

                  A-1+

                  A-1

                  A-2, A-3

                  B, C, D

                  Stupnica pre krátkodobý rating emisií

                  A-1+

                  A-1

                  A-2, A-3

                  B, C, D

                     ASSEKURATA Assekuranz Rating-Agentur GmbH

                  Stupnica pre dlhodobý úverový rating

                  AAA, AA

                  A

                  BBB

                  BB

                  B

                  CCC, CC/C, D

                  Stupnica pre krátkodobý rating spoločností

                  A++

                  A

                  B, C, D

                     Axesor SA

                  Stupnica pre globálny rating

                  AAA, AA

                  A

                  BBB

                  BB

                  B

                  CCC, CC, C, D, E

                     BCRA – Credit Rating Agency AD

                  Stupnica pre dlhodobé ratingy bánk

                  AAA, AA

                  A

                  BBB

                  BB

                  B

                  C, D

                  Stupnica pre dlhodobé ratingy poisťovní

                  iAAA, iAA

                  iA

                  iBBB

                  iBB

                  iB

                  iC, iD

                  Stupnica pre dlhodobé ratingy spoločností

                  AAA, AA

                  A

                  BBB

                  BB

                  B

                  CCC, CC, C, D

                  Stupnica pre dlhodobé ratingy obcí

                  AAA, AA

                  A

                  BBB

                  BB

                  B

                  CCC, CC, C, D

                  Stupnica pre dlhodobé ratingy emisií

                  AAA, AA

                  A

                  BBB

                  BB

                  B

                  CCC, CC, C, D

                  Stupnica pre krátkodobé ratingy bánk

                  A-1+

                  A-1

                  A-2, A-3

                  B, C, D

                  Stupnica pre krátkodobé ratingy spoločností

                  A-1+

                  A-1

                  A-2, A-3

                  B, C, D

                  Stupnica pre krátkodobé ratingy obcí

                  A-1+

                  A-1

                  A-2, A-3

                  B, C, D

                  Stupnica pre krátkodobý rating emisie

                  A-1+

                  A-1

                  A-2, A-3

                  B, C, D

                     Banque de France

                  Stupnica pre globálne dlhodobé úverové ratingy emitentov

                  3++

                  3+, 3

                  4+

                  4, 5+

                  5, 6

                  7, 8, 9, P

                     Capital Intelligence Ltd

                  Stupnica pre medzinárodný dlhodobý rating emitenta

                  AAA, AA

                  A

                  BBB

                  BB

                  B

                  C, RS, SD, D

                  Stupnica pre medzinárodný dlhodobý rating emisie

                  AAA, AA

                  A

                  BBB

                  BB

                  B

                  CCC, CC, C, D

                  Stupnica pre medzinárodný krátkodobý rating emitenta

                  A-1+

                  A-1

                  A-2, A-3

                  B, C, D

                  Stupnica pre medzinárodný krátkodobý rating emisie

                  A-1+

                  A-1

                  A-2, A-3

                  B, C, D

                     Cerved Rating Agency S.p.A.

                  Stupnica pre dlhodobý rating spoločností

                  A1.1, A1.2, A1.3

                  A2.1, A2.2, A3.1

                  B1.1, B1.2

                  B2.1, B2.2

                  C1.1

                  C1.2, C2.1

                     Creditreform Ratings AG

                  Stupnica pre dlhodobý rating

                  AAA, AA

                  A

                  BBB

                  BB

                  B

                  C, D

                     CRIF S.p.A.

                  Stupnica pre globálny dlhodobý rating

                  AAA, AA

                  A

                  BBB

                  BB

                  B

                  CCC, D1, D2

                     Dagong Europe Credit Rating

                  Stupnica pre dlhodobý úverový rating

                  AAA, AA

                  A

                  BBB

                  BB

                  B

                  CCC, CC, C, D

                  Stupnica pre krátkodobý úverový rating

                  A-1

                  A-2, A-3

                  B, C, D

                     DBRS Ratings Limited

                  Stupnica pre dlhodobý rating záväzkov

                  AAA, AA

                  A

                  BBB

                  BB

                  B

                  CCC, CC, C, D

                  Stupnica pre rating komerčných cenných papierov a krátkodobého dlhu

                  R-1 H, R-1 M

                  R-1 L

                  R-2, R-3

                  R-4, R-5, D

                  Stupnica pre rating schopnosti vyplácať poistné plnenia

                  IC-1

                  IC-2

                  IC-3

                  IC-4

                  IC-5

                  D

                     European Rating Agency, a. s.

                  Stupnica pre dlhodobý rating

                  AAA, AA, A

                  BBB

                  BB

                  B

                  CCC, CC, C, D

                  Stupnica pre krátkodobý rating

                  S1

                  S2

                  S3, S4, NS

                     EuroRating Sp. z o.o.

                  Stupnica pre globálny dlhodobý rating

                  AAA, AA

                  A

                  BBB

                  BB

                  B

                  CCC, CC, C, D

                     Euler Hermes Rating GmbH

                  Stupnica pre globálny dlhodobý rating

                  AAA, AA

                  A

                  BBB

                  BB

                  B

                  CCC, CC, C, SD, D

                     FERI EuroRating Services AG

                  Ratingová stupnica FERI EuroRating

                  AAA, AA

                  A

                  BBB, BB

                  B

                  CCC, CC, D

                     Fitch Ratings

                  Stupnica pre dlhodobé úverové ratingy emitentov

                  AAA, AA

                  A

                  BBB

                  BB

                  B

                  CCC, CC, C, RD, D

                  Finančné záväzky podnikov – stupnica pre dlhodobé ratingy

                  AAA AA

                  A

                  BBB

                  BB

                  B

                  CCC, CC, C

                  Stupnica pre dlhodobé medzinárodné ratingy finančnej sily poisťovateľa

                  AAA, AA

                  A

                  BBB

                  BB

                  B

                  CCC, CC, C

                  Stupnica pre krátkodobý rating

                  F1+

                  F1

                  F2, F3

                  B, C, RD, D

                  Stupnica pre krátkodobé ratingy finančnej sily poisťovateľa

                  F1+

                  F1

                  F2, F3

                  B, C

                     GBB-Rating Gesellschaft für Bonitätsbeurteilung GmbH

                  Stupnica pre globálny dlhodobý rating

                  AAA, AA

                  A, BBB

                  BB

                  B

                  CCC, CC, C, D

                     ICAP Group S.A

                  Stupnica pre globálny dlhodobý rating

                  AA, A

                  BB, B

                  C, D

                  E, F

                  G, H

                     Japan Credit Rating Agency Ltd

                  Stupnica pre dlhodobé ratingy emitentov

                  AAA, AA

                  A

                  BBB

                  BB

                  B

                  CCC, CC, C, LD, D

                  Stupnica pre dlhodobé ratingy emisie

                  AAA, AA

                  A

                  BBB

                  BB

                  B

                  CCC, CC, C, D

                  Stupnica pre krátkodobé ratingy emitentov

                  J-1+

                  J-1

                  J-2

                  J-3, NJ, LD, D

                  Stupnica pre krátkodobé úverové ratingy emisie

                  J-1+

                  J-1

                  J-2

                  J-3, NJ, D

                     Kroll Bond Rating Agency

                  Stupnica pre dlhodobý úverový rating

                  AAA, AA

                  A

                  BBB

                  BB

                  B

                  CCC, CC, C, D

                  Stupnica pre krátkodobý úverový rating

                  K1+

                  K1

                  K2, K3

                  B, C, D

                     Moody's Investors Service

                  Stupnica pre globálny dlhodobý rating

                  Aaa, Aa

                  A

                  Baa

                  Ba

                  B

                  Caa, Ca, C

                  Stupnica pre rating dlhopisových fondov

                  Aaa-bf, Aa-bf

                  A-bf

                  Baa-bf

                  Ba-bf

                  B-bf

                  Caa-bf, Ca-bf, C-bf

                  Stupnica pre globálny krátkodobý rating

                  P-1

                  P-2

                  P-3

                  NP

                     Standard & Poor's Ratings Services

                  Stupnica pre dlhodobé úverové ratingy emitentov

                  AAA, AA

                  A

                  BBB

                  BB

                  B

                  CCC, CC, R, SD/D

                  Stupnica pre dlhodobé úverové ratingy emisie

                  AAA, AA

                  A

                  BBB

                  BB

                  B

                  CCC, CC, C, D

                  Stupnica pre ratingy finančnej sily poisťovateľa

                  AAA, AA

                  A

                  BBB

                  BB

                  B

                  CCC, CC, SD/D, R

                  Stupnica pre ratingy úverovej kvality fondov

                  AAAf, AAf

                  Af

                  BBBf

                  BBf

                  Bf

                  CCCf

                  Stupnica pre ratingy hodnotenia spoločností na strednom trhu

                  MM1

                  MM2

                  MM3, MM4

                  MM5, MM6

                  MM7, MM8, MMD

                  Stupnica pre krátkodobé úverové ratingy emitentov

                  A-1+

                  A-1

                  A-2, A-3

                  B, C, R, SD/D

                  Stupnica pre krátkodobé úverové ratingy emisie

                  A-1+

                  A-1

                  A-2, A-3

                  B, C, D

                     Scope Ratings AG

                  Stupnica pre globálny dlhodobý rating

                  AAA, AA

                  A

                  BBB

                  BB

                  B

                  CCC, CC,C, D

                  Stupnica pre globálny krátkodobý rating

                  S-1+

                  S-1

                  S-2

                  S-3, S-4

                     Spread Research

                  Stupnica pre medzinárodný dlhodobý rating

                  AAA, AA

                  A

                  BBB

                  BB

                  B

                  CCC, CC, C, D

                     The Economist Intelligence Unit Ltd

                  Stupnica pre rating štátov

                  AAA, AA

                  A

                  BBB

                  BB

                  B

                  CCC, CC, C, D


title: Vykonávacie nariadenie Komisie (EÚ) 2015/1854 z 15. októbra 2015, ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               16.10.2015

               SK

               Úradný vestník Európskej únie

               L 271/31

         VYKONÁVACIE NARIADENIE KOMISIE (EÚ) 2015/1854
   z 15. októbra 2015,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. októbra 2015

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 157, 15.6.2011, s. 1.

      PRÍLOHA

         Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  AL

                  84,4

                  MA

                  132,6

                  MK

                  46,1

                  TR

                  56,6

                  ZZ

                  79,9

                  0707 00 05

                  AL

                  36,9

                  TR

                  116,7

                  ZZ

                  76,8

                  0709 93 10

                  TR

                  136,8

                  ZZ

                  136,8

                  0805 50 10

                  AR

                  161,3

                  CL

                  149,0

                  TR

                  110,2

                  UY

                  78,7

                  ZA

                  104,7

                  ZZ

                  120,8

                  0806 10 10

                  BR

                  252,3

                  EG

                  198,3

                  MA

                  56,6

                  MK

                  97,5

                  TR

                  169,2

                  ZZ

                  154,8

                  0808 10 80

                  AR

                  122,1

                  CL

                  86,3

                  MK

                  23,1

                  NZ

                  155,0

                  US

                  86,4

                  ZA

                  144,4

                  ZZ

                  102,9

                  0808 30 90

                  CN

                  65,9

                  TR

                  135,5

                  XS

                  95,1

                  ZA

                  218,5

                  ZZ

                  128,8

         (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 1217/2014 z  11. novembra 2014 o zatriedení určitého tovaru do kombinovanej nomenklatúry

text:
               14.11.2014

               SK

               Úradný vestník Európskej únie

               L 329/17

         VYKONÁVACIE NARIADENIE KOMISIE (EÚ) č. 1217/2014
   z 11. novembra 2014
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:

               (1)

               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

               (2)

               V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

               (3)

               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.

               (4)

               Je potrebné umožniť, aby sa držiteľ záväzných informácií o nomenklatúrnom zatriedení vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 12 ods. 6 nariadenia Rady (EHS) č. 2913/92 (2). Toto obdobie by malo byť stanovené na tri mesiace.

               (5)

               Opatrenia stanovené v tomto nariadení sú v súlade so stanoviskom Výboru pre colný kódex,

         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
   Článok 2
   Na záväznú informáciu o nomenklatúrnom zatriedení tovaru, ktorá nie je v súlade s týmto nariadením, je možné odvolávať sa aj naďalej v súlade s článkom 12 ods. 6 nariadenia (EHS) č. 2913/92 počas troch mesiacov odo dňa nadobudnutia účinnosti tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 11. novembra 2014

            Za Komisiu

            v mene predsedu

         Heinz ZOUREK

            generálny riaditeľ pre dane a colnú úniu

      (1)  Ú. v. ES L 256, 7.9.1987, s. 1.

      (2)  Nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (Ú. v. ES L 302, 19.10.1992, s. 1).

      PRÍLOHA

                  Opis tovaru

                  Zatriedenie
                  (číselný znak KN)

                  Odôvodnenie

                  (1)

                  (2)

                  (3)

                              1.

                              Výrobok (tzv. elektrický filter – „electrical filter“) tvorený viacvrstvovým keramickým kondenzátorom druhu priechodka, určený na povrchovú montáž, s rozmermi približne 8 × 3 × 3 mm.
                              Predkladá sa ako nízko priepustný filter na použitie ako filter elektromagnetickej interferencie (EMI), napríklad do výkonových zosilňovačov, zdrojov napájania, regulátorov teploty a ovládacích prvkov motorov a riadiacich obvodov.

                      (1) Pozri obrázok 1.

                  8532 24 00

                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 2 a) k XVI. triede a znením číselných znakov KN 8532 a 8532 24 00.
                  Výrobok sa používa ako komponent v rade strojov. Keďže pozostáva len z kondenzátora, má sa zatriediť pod číselný znak KN 8532 24 00 ako keramické dielektrikum, viacvrstvové pevné kondenzátory.

                              2.

                              Výrobok (tzv. elektrický filter – „electrical filter“) tvorený kondenzátorom a dvoma feritovými perlami, s rozmermi približne 7 × 2 × 2 mm.
                              Ekvivalentný elektrický obvod pozostáva z dvoch induktorov, jeden pre každú feritovú perlu, sériovo zapojených do jednosmerného obvodu a napojených na vodič na ľavej a pravej strane priechodného kondenzátora určeného na povrchovú montáž.
                              Obidve feritové perly fungujú ako induktory a ich funkciou je minimalizovať rezonanciu s okolitými obvodmi na potlačenie vysokofrekvenčného elektrického prúdu.
                              Predkladá sa na použitie ako filter elektromagnetickej interferencie (EMI) napríklad v automobiloch a priemyselných aplikáciách.

                      (1) Pozri obrázok 2.

                  8548 90 90

                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 2 c) k XVI. triede a znením číselných znakov KN 8548, 8548 90 a 8548 90 90.
                  Vzhľadom na objektívne charakteristické vlastnosti výrobku, konkrétne to, že nepozostáva len z kondenzátora, ale tiež z dvoch feritových perál, nezodpovedá úplne zneniu položky 8532 (kondenzátory).
                  Feritové perly aj kondenzátor sú navyše pre celkové fungovanie elektrického filtra rovnako dôležité, a preto funkcia výrobku presahuje rozsah pôsobnosti položky 8532. Zatriedenie pod túto položku podľa všeobecného pravidla na interpretáciu kombinovanej nomenklatúry 1 a poznámky 2 a) k XVI. triede je preto vylúčené.
                  Výrobok sa používa ako komponent v rade strojov. Keďže nie je vhodný na použitie výhradne alebo hlavne v konkrétnom stroji alebo type strojov, má sa zatriediť pod číselný znak KN 8548 90 90 ako ostatné elektrické časti a súčasti strojov, prístrojov alebo zariadení, v 85. kapitole inde nešpecifikované ani nezahrnuté.

                     Obrázok 1

                     Obrázok 2

                  (Obvod)

                  (Ekvivalentný obvod)

         (1)  Obrázky majú len informačný charakter.


title: Vykonávacie nariadenie Komisie (EÚ) č. 1114/2014 z  21. októbra 2014 , ktorým sa mení nariadenie (ES) č. 2075/2005, ktorým sa ustanovujú osobitné predpisy na úradné kontroly Trichinella v mäse  Text s významom pre EHP

text:
               22.10.2014

               SK

               Úradný vestník Európskej únie

               L 302/46

         VYKONÁVACIE NARIADENIE KOMISIE (EÚ) č. 1114/2014
   z 21. októbra 2014,
   ktorým sa mení nariadenie (ES) č. 2075/2005, ktorým sa ustanovujú osobitné predpisy na úradné kontroly Trichinella v mäse
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 854/2004 z 29. apríla 2004, ktorým sa ustanovujú osobitné predpisy na organizáciu úradných kontrol produktov živočíšneho pôvodu určených na ľudskú spotrebu (1), a najmä na jeho článok 18 body 8 až 11,
   keďže:

               (1)

               V nariadení Komisie (ES) č. 2075/2005 (2) sa stanovujú pravidlá týkajúce sa odberu vzoriek z jatočných tiel druhov vnímavých na infikovanie Trichinella, určovania štatútu chovov a kompartmentov a podmienok na dovoz mäsa do Únie. Takisto sa v ňom stanovujú referenčné a ekvivalentné metódy detekcie Trichinella vo vzorkách z jatočných tiel.

               (2)

               Nariadením (ES) č. 2075/2005 sa dovoľuje za určitých podmienok sekať jatočné telá domácich ošípaných, kým nie sú k dispozícii výsledky vyšetrenia na Trichinella. Na uľahčenie prevádzky rozrábkarne by sa malo takéto povolenie zvážiť za rovnakých podmienok aj v prípade koní.

               (3)

               Nariadením Komisie (EÚ) č. 216/2014 (3) sa zmenili niektoré výnimky pre odber vzoriek na zistenie Trichinella v domácich ošípaných stanovené v nariadení (ES) č. 2075/2005. Nariadením (EÚ) č. 216/2014 sa takisto zmenili požiadavky, ktoré musia spĺňať prevádzkovatelia potravinárskych podnikov, aby dosiahli úradné uznanie chovov uplatňujúcich kontrolované podmienky ustajnenia. Jednou z týchto podmienok je, že prevádzkovateľ môže priviesť do chovu nové zvieratá, iba ak pochádzajú z chovov, ktoré sú tiež úradne uznané za chovy uplatňujúce kontrolované podmienky ustajnenia. Malo by sa objasniť, aké podmienky sa uplatňujú, keď sa domáce ošípané iné ako tie, ktoré sú priamo určené na zabitie, premiestňujú z jedného chovu do iného cez strediská zhromažďovania. Okrem toho by sa mali týmto zmeneným požiadavkám prispôsobiť príslušné certifikáty na dovoz a obchod v rámci Únie.

               (4)

               Úradný veterinárny lekár by mal uviesť informácie o úradnom uznaní chovu pôvodu za chov uplatňujúci kontrolované podmienky ustajnenia v certifikáte zdravia zvierat stanovenom v smernici Rady 64/432/EHS (4), pokiaľ ide o obchod s ošípanými v rámci Únie, a v nariadení Komisie (EÚ) č. 206/2010 (5), pokiaľ ide o dovoz domácich ošípaných z tretích krajín do Únie, aby členské štáty mohli uplatňovať v čase zabitia vhodný testovací režim na Trichinella a neohrozili štatút chovu určenia ošípaných určených na chov alebo produkciu.

               (5)

               Aby sa zabezpečilo správne uplatňovanie nariadenia (ES) č. 2075/2005, mali by byť tretie krajiny vyvážajúce domáce ošípané alebo ich mäso vymenované v príslušných aktoch týkajúcich sa dovozných podmienok v prípade, že uplatňujú výnimky na odber vzoriek na zistenie Trichinella v domácich ošípaných, a ak chovy alebo kompartmenty sú úradne uznané za chovy uplatňujúce kontrolované podmienky ustajnenia.

               (6)

               Vo veterinárnych certifikátoch, ktoré sprevádzajú čerstvé mäso v súlade s nariadením (EÚ) č. 206/2010, mäsové prípravky v súlade s rozhodnutím Komisie 2000/572/ES (6) a mäsové výrobky v súlade s rozhodnutím Komisie 2007/777/ES (7), by sa malo uviesť potvrdenie o zdravotnej neškodnosti vyplývajúce z vyšetrenia na Trichinella.

               (7)

               Referenčné laboratórium EÚ pre parazity odporučilo objasniť znenie nariadenia (ES) č. 2075/2005, pokiaľ ide o postup určitých ekvivalentných metód testovania na Trichinella. Okrem toho referenčné laboratórium EÚ validovalo novú metódu (PrioCHECK® Trichinella AAD KIT) na detekciu Trichinella v mäse domácich ošípaných. Táto metóda by sa preto mala povoliť na testovanie tohto druhu.

               (8)

               Nariadenie (ES) č. 2075/2005 by sa preto malo zodpovedajúcim spôsobom zmeniť.

               (9)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Nariadenie (ES) č. 2075/2005 sa mení takto:

               1.

               Článok 2 sa nahrádza takto:
               „Článok 2
               Odber vzoriek z jatočných tiel
               1.   Odber vzoriek z jatočných tiel domácich ošípaných na bitúnkoch ako súčasť prehliadky post mortem sa vykonáva takto:

                           a)

                           vyšetrenie na zistenie prítomnosti trichinel sa vykonáva na všetkých jatočných telách chovných prasníc a kancov alebo na aspoň 10 % jatočných tiel zvierat poslaných na zabitie, a to každoročne z každého chovu, ktorý je úradne uznaný ako chov uplatňujúci kontrolované podmienky ustajnenia;

                           b)

                           vyšetrenia všetkých jatočných tiel z chovov, ktoré nie sú úradne uznané za chovy uplatňujúce kontrolované podmienky ustajnenia, sa na účely zisťovania prítomnosti trichinel vykonávajú systematicky.

                     Vzorka sa odoberá z každého jatočného tela a vyšetruje sa na trichinely v laboratóriu určenom príslušným orgánom pomocou jednej z týchto metód detekcie:

                           a)

                           referenčnej metódy detekcie uvedenej v kapitole I prílohy I; alebo

                           b)

                           rovnocennej metódy detekcie stanovenej v kapitole II prílohy I.

                     2.   Z jatočných tiel koní, diviakov a ostatných druhov chovných alebo voľne žijúcich zvierat vnímavých na infestáciu trichinelami sa systematicky odoberajú vzorky na bitúnkoch alebo v prevádzkarňach na manipuláciu so zverou ako súčasť prehliadky post mortem.
               Vzorka sa musí odobrať z každého jatočného tela a vyšetruje sa v súlade s prílohami I a III v laboratóriu určenom príslušným orgánom.
               3.   Kým nie sú k dispozícii výsledky vyšetrenia na trichinely, môžu sa jatočné telá domácich ošípaných a koní, ak prevádzkovateľ potravinárskeho podniku zaručil ich úplnú vysledovateľnosť, sekať na najviac šesť dielov na bitúnku alebo v rozrábkarni, ktorá sa nachádza v rovnakých priestoroch.
               Odchylne od prvého pododseku a po schválení príslušným orgánom sa takéto jatočné telá môžu sekať v rozrábkarni, ktorá je pripojená k bitúnku alebo je od neho oddelená, za predpokladu, že:

                           a)

                           postup je pod dozorom príslušného orgánu;

                           b)

                           jatočné telo alebo jeho diely sú určené iba do jednej rozrábkarne;

                           c)

                           rozrábkareň sa nachádza na území členského štátu a

                           d)

                           v prípade pozitívneho výsledku sa všetky diely vyhlásia za nevhodné na ľudskú spotrebu.“

               2.

               Článok 13 sa nahrádza takto:
               „Článok 13
               Zdravotné požiadavky na dovoz
               1.   Mäso obsahujúce priečne pruhované svaly živočíšnych druhov, ktoré môžu byť nosičmi trichinel, sa môže do Únie dovážať len v prípade, že bolo pred vývozom vyšetrené na trichinely v tretej krajine, kde boli zvieratá zabité, v súlade s podmienkami rovnocennými s podmienkami podľa článkov 2 alebo 3.
               2.   Tretia krajina môže uplatňovať výnimky stanovené v článku 3 ods. 2 a 3 len v prípade, že informovala Komisiu o uplatňovaní týchto výnimiek a že bola vymenovaná na tento účel:

                           i)

                           v časti 1 prílohy I k nariadeniu (EÚ) č. 206/2010, pokiaľ ide o dovoz živých domácich ošípaných; alebo

                           ii)

                           v časti 1 prílohy II k nariadeniu (EÚ) č. 206/2010, pokiaľ ide o dovoz čerstvého mäsa z domácich ošípaných;

                           iii)

                           v časti 2 prílohy II k rozhodnutiu 2007/777/ES, pokiaľ ide o dovoz mäsových výrobkov vyrobených výlučne z mäsa alebo mäsových výrobkov z domácich ošípaných.“

               3.

               Článok 15 sa nahrádza takto:
               „Článok 15
               Doklady
               1.   Vo vzore zdravotného certifikátu na obchodovanie so živými domácimi ošípanými v rámci Únie podľa vzoru 2 prílohy F k smernici 64/432/EHS úradný veterinárny lekár musí uviesť informácie o úradnom uznaní chovu za chov uplatňujúci kontrolované podmienky ustajnenia, ako sa stanovuje v článku 8 tohto nariadenia.
               2.   Vo vzore zdravotného certifikátu na dovoz domácich ošípaných do Únie podľa vzorov POR-X a POR-Y v časti 2 prílohy I k nariadeniu (EÚ) č. 206/2010 úradný veterinárny lekár musí uviesť informácie o úradnom uznaní chovu pôvodu príslušným orgánom tretej krajiny za chov uplatňujúci kontrolované podmienky ustajnenia rovnocenné tým, ktoré sú stanovené v prílohe IV k tomuto nariadeniu.
               3.   Vo veterinárnom certifikáte podľa vzorov ‚POR‘ uvedených v časti 2 prílohy II k nariadeniu (EÚ) č. 206/2010, ktorý je priložený k zásielkam mäsa určeným na dovoz do Únie z tretích krajín, úradný veterinárny lekár musí uviesť potvrdenie o zdravotnej neškodnosti vyplývajúce z vyšetrenia na trichinely vykonaného v tretej krajine pôvodu mäsa v súlade s článkom 13 tohto nariadenia.
               4.   V certifikáte zdravia zvierat a verejného zdravia, ktorého vzor je uvedený v prílohe II k rozhodnutiu č. 2000/572/ES a ktorý je priložený k zásielkam mäsových prípravkov určeným na dovoz do Únie z tretích krajín, úradný veterinárny lekár musí uviesť potvrdenie o zdravotnej neškodnosti vyplývajúce z vyšetrenia na trichinely vykonaného v tretej krajine pôvodu mäsa v súlade s článkom 13 tohto nariadenia.
               5.   V certifikáte zdravia zvierat a verejného zdravia, ktorého vzor je uvedený v prílohe III k rozhodnutiu č. 2007/777/ES a ktorý je priložený k zásielkam určitých mäsových výrobkov a opracovaných žalúdkov, mechúrov a čriev určeným na dovoz do Únie z tretích krajín, úradný veterinárny lekár musí uviesť potvrdenie o zdravotnej neškodnosti vyplývajúce z vyšetrenia na trichinely vykonaného v tretej krajine pôvodu mäsa v súlade s článkom 13 tohto nariadenia.“

               4.

               V kapitole I bode 3 prílohy I sa odsek IV nahrádza takto:

                           „IV.

                           Postup čistenia a dekontaminácie po zistení pozitívneho alebo dubiózneho výsledku
                           Ak je výsledok individuálnej alebo kolektívnej vzorky pozitívny alebo dubiózny, všetok materiál, ktorý prichádza do styku s mäsom (misa a nôž mixéra, kadička, miešacia tyčinka, snímač teploty, kužeľové filtračné lieviky, sitko a kliešte), sa musí riadne dekontaminovať umytím v teplej vode (65 °C až 90 °C). Ak sa pri umývaní používa detergent, odporúča sa dôkladne prepláchnuť každý kus, aby sa odstránili všetky stopy detergentu.“

               5.

               V kapitole II časti D bode 3 prílohy I sa odsek IV nahrádza takto:

                           „IV.

                           Postup čistenia a dekontaminácie po zistení pozitívneho alebo dubiózneho výsledku
                           Ak je výsledok latexového aglutinačného testu kolektívnej alebo individuálnej vzorky pozitívny alebo podozrivý, všetok materiál, ktorý prichádza do styku s mäsom (misa a nôž mixéra, pistil, kadička, miešacia tyčinka, snímač teploty, kužeľové filtračné lieviky, sitko a kliešte), sa musí opatrne dekontaminovať tak, že sa namočí na pár sekúnd do teplej vody (65 °C až 90 °C). Zvyšky mäsa alebo inaktivovaných lariev, ktoré mohli zostať na povrchu uvedeného vybavenia, sa môžu odstrániť čistou špongiou a vodou z vodovodu. V prípade potreby sa na odmastnenie vybavenia pridá zopár kvapiek detergentu. Následne sa odporúča dôkladne prepláchnuť každý kus, aby sa odstránili všetky stopy po detergente.“

               6.

               V kapitole II prílohy I sa dopĺňa táto časť E:
               „E.   Test umelého trávenia na detekciu in vitro lariev Trichinella spp vo vzorkách mäsa, PrioCHECK® Trichinella AAD Kit.

                  Táto metóda sa považuje za rovnocennú len pri testovaní mäsa domácich ošípaných.

               Súprava PrioCHECK® Trichinella AAD Kit sa musí použiť v súlade s návodom na použitie súpravy, a to pomocou deliacich lievikov (Lenz NS 29/32) a sklenenej testovacej skúmavky s obsahom 80 ml.“

               7.

               V kapitole I časti A prílohy IV sa písmená g) až j) nahrádzajú takto:

                           „g)

                           prevádzkovateľ musí zabezpečiť, aby domáce ošípané boli identifikované tak, aby sa u každého zvieraťa dal vysledovať späť chov;

                           h)

                           prevádzkovateľ musí zabezpečiť, aby domáce ošípané boli privedené do chovu, iba ak majú pôvod v chovoch a pochádzajú z chovov, ktoré sú úradne uznané za chovy uplatňujúce kontrolované podmienky ustajnenia;

                           i)

                           žiadna z domácich ošípaných nemá prístup k vonkajším zariadeniam s výnimkou prípadu, keď prevádzkovateľ môže analýzou rizika príslušnému orgánu uspokojivo preukázať, že čas, zariadenia a okolnosti vonkajšieho výbehu nepredstavujú nebezpečenstvo zavlečenia trichinel do chovu;

                           j)

                           žiadne ošípané určené na chov a produkciu, ako sú vymedzené v článku 2 ods. 2 písm. c) smernice 64/432/EHS, neboli po opustení chovu pôvodu vyložené v stredisku zhromažďovania, ako je vymedzené v článku 2 ods. 2 písm. o) smernice 64/432/EHS, pokiaľ stredisko zhromažďovania nespĺňa požiadavky stanovené v písmenách a) až i) tejto časti a všetky domáce ošípané zoskupené na zásielky v stredisku zhromažďovania majú pôvod a pochádzajú z chovov úradne uznaných za chovy uplatňujúce kontrolované podmienky ustajnenia alebo z úradne uznaných kompartnmentov.“

         Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 21. októbra 2014

            Za Komisiu

            predseda

         José Manuel BARROSO

      (1)  Ú. v. EÚ L 139, 30.4.2004, s. 206.

      (2)  Nariadenie Komisie (ES) č. 2075/2005 z 5. decembra 2005, ktorým sa ustanovujú osobitné predpisy na úradné kontroly Trichinella v mäse (Ú. v. EÚ L 338, 22.12.2005, s. 60).

      (3)  Nariadenie Komisie (EÚ) č. 216/2014 zo 7. marca 2014, ktorým sa mení nariadenie (ES) č. 2075/2005, ktorým sa ustanovujú osobitné predpisy na úradné kontroly Trichinella v mäse (Ú. v. EÚ L 69, 8.3.2014, s. 85).

      (4)  Smernica Rady 64/432/EHS z 26. júna 1964 o zdravotných problémoch zvierat ovplyvňujúcich obchod s hovädzím dobytkom a ošípanými vo vnútri Spoločenstva (Ú. v. ES L 121, 29.7.1964, s. 1977).

      (5)  Nariadenie Komisie (EÚ) č. 206/2010 z 12. marca 2010, ktorým sa ustanovujú zoznamy tretích krajín, území alebo ich častí, z ktorých sa povoľuje vstup určitých zvierat a čerstvého mäsa do Európskej únie, a požiadavky na vydávanie veterinárnych osvedčení (Ú. v. EÚ L 73, 20.3.2010, s. 1).

      (6)  Rozhodnutie Komisie 2000/572/ES z 8. septembra 2000, ktorým sa ustanovujú podmienky týkajúce sa zdravia zvierat, zdravotnej bezpečnosti a veterinárneho osvedčovania pri dovoze mäsových prípravkov do Spoločenstva z tretích krajín (Ú. v. ES L 240, 23.9.2000, s. 19).

      (7)  Rozhodnutie Komisie 2007/777/ES z 29. novembra 2007, ktorým sa ustanovujú veterinárne a zdravotné podmienky a vzorové osvedčenia na dovoz určitých mäsových výrobkov a opracovaných žalúdkov, mechúrov a čriev z tretích krajín určených na ľudskú spotrebu a ktorým sa zrušuje rozhodnutie 2005/432/ES (Ú. v. EÚ L 312, 30.11.2007, s. 49).


title: Vykonávacie nariadenie Komisie (EÚ) č. 699/2014 z  24. júna 2014 o dizajne spoločného loga na identifikáciu osôb ponúkajúcich verejnosti predaj liekov na diaľku, ako aj o technických, elektronických a kryptografických požiadavkách umožňujúcich overenie jeho pravosti  Text s významom pre EHP

text:
               25.6.2014

               SK

               Úradný vestník Európskej únie

               L 184/5

         VYKONÁVACIE NARIADENIE KOMISIE (EÚ) č. 699/2014
   z 24. júna 2014
   o dizajne spoločného loga na identifikáciu osôb ponúkajúcich verejnosti predaj liekov na diaľku, ako aj o technických, elektronických a kryptografických požiadavkách umožňujúcich overenie jeho pravosti
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2001/83/ES zo 6. novembra 2001, ktorou sa ustanovuje zákonník Spoločenstva o humánnych liekoch (1), a najmä na jej článok 85c ods. 3,
   keďže:

               (1)

               V článku 85c ods. 3 smernice 2001/83/ES sa uvádza vytvorenie spoločného loga, ktoré je rozpoznateľné v rámci celej Únie a ktoré umožní identifikáciu členského štátu, v ktorom je osoba ponúkajúca verejnosti predaj liekov na diaľku prostredníctvom služieb informačnej spoločnosti usadená.

               (2)

               Podľa článku 85c ods. 3 písm. a) smernice 2001/83/ES by Komisia mala prijať vykonávacie akty na účely harmonizácie fungovania spoločného loga týkajúce sa technických, elektronických a kryptografických požiadaviek umožňujúcich overenie pravosti spoločného loga. Tieto požiadavky by mali zabezpečiť vysokú úroveň bezpečnosti a zamedziť akémukoľvek zneužitiu loga.

               (3)

               V súlade s článkom 85c ods. 1 písm. d) bodom iii) sa overenie pravosti spoločného loga vykonáva prostredníctvom hypertextového prepojenia medzi logom a zápisom osoby, ktorá má povolenie alebo je oprávnená ponúkať verejnosti predaj liekov na diaľku prostredníctvom služieb informačnej spoločnosti, nachádzajúcej sa na zozname uvedenom v článku 85c ods. 4 písm. c). Preto by tieto hypertextové odkazy mali byť trvalé a zabezpečené.

               (4)

               V snahe zabrániť zneužitiu loga by vnútroštátne webové lokality členských štátov podľa článku 85c ods. 4 mali byť zabezpečené, aktualizované a prevádzkované na dôveryhodných doménach.

               (5)

               Opatrenia stanovené v tomto nariadení sú v súlade so stanoviskom Stáleho výboru pre lieky na humánne použitie,

         PRIJALA TOTO NARIADENIE:
   Článok 1
   Dizajn spoločného loga podľa článku 85c ods. 3 písm. b) smernice 2001/83/ES zodpovedá vzoru uvedenému v prílohe k tomuto nariadeniu.
   Článok 2
   Webová lokalita podľa článku 85c ods. 4 je prístupná takým spôsobom, aby sa verejnosť mohla ľahko presvedčiť, že ide o dôveryhodnú lokalitu zriadenú na tento účel.
   Článok 3
   Hypertextové prepojenie podľa článku 85c ods. 1 písm. d) bodu iii) smernice 2001/83/ES medzi webovou lokalitou, ktorá má povolenie alebo je oprávnená ponúkať verejnosti lieky na diaľku prostredníctvom služieb informačnej spoločnosti, a webovou lokalitou, na ktorej sa nachádza národný zoznam uvedený v článku 85c ods. 4 písm. c) smernice, je nemenné a funguje obojsmerne.
   Prenos informácií medzi webovou lokalitou osoby, ktorá má povolenie alebo je oprávnená ponúkať verejnosti lieky na diaľku prostredníctvom služieb informačnej spoločnosti a webovou lokalitou, na ktorej sa nachádzajú národné zoznamy, sa zabezpečí vhodnými prostriedkami.
   Článok 4
   Aby hypertextový odkaz uvedený v článku 3 prvom odseku mohol fungovať spoľahlivo, sú webové lokality, na ktorých sa nachádzajú národné zoznamy zostavené v súlade s článkom 85c ods. 4 písm. c) smernice 2001/83/ES, zabezpečené a aktualizované s uvedením času poslednej aktualizácie.
   Článok 5
   Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
   Uplatňuje sa od 1. júla 2015.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. júna 2015

            Za Komisiu

            predseda

         José Manuel BARROSO

      (1)  Ú. v. ES L 311, 28.11.2001, s. 67.

      PRÍLOHA

                  1.

                  Vzor spoločného loga uvedený v článku 1 je takýto:

                  2.

                  Referenčné farby: PANTONE 421 CMYK 13/11/8/26 RGB 204/204/204; PANTONE 7731 CMYK 79/0/89/22 RGB 0/153/51; PANTONE 376 CMYK 54/0/100/0 RGB 153/204/51; PANTONE 7480 CMYK 75/0/71/0.

                  3.

                  Štátna vlajka členského štátu, v ktorom je fyzická alebo právnická osoba ponúkajúca verejnosti lieky na diaľku prostredníctvom služieb informačnej spoločnosti usadená, sa vloží do bieleho obdĺžnika v strede (na ľavej strane) spoločného loga.

                  4.

                  O jazyku nápisu v spoločnom logu rozhodne členský štát podľa bodu 3.

                  5.

                  Spoločné logo má mať minimálnu šírku 90 pixelov.

                  6.

                  Spoločné logo má byť statické.

                  7.

                  Ak sa logo použije na farebnom pozadí, na ktorom je ťažko viditeľné, možno na zvýšenie kontrastu s farbami pozadia ohraničiť logo vonkajšou líniou.


title: Vykonávacie nariadenie Komisie (EÚ) 2017/806 z 11. mája 2017, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje účinná látka s nízkym rizikom Bacillus amyloliquefaciens kmeň FZB24 a ktorým sa mení príloha k vykonávaciemu nariadeniu Komisie (EÚ) č. 540/2011 (Text s významom pre EHP )

text:
               12.5.2017

               SK

               Úradný vestník Európskej únie

               L 121/31

         VYKONÁVACIE NARIADENIE KOMISIE (EÚ) 2017/806
   z 11. mája 2017,
   ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje účinná látka s nízkym rizikom Bacillus amyloliquefaciens kmeň FZB24 a ktorým sa mení príloha k vykonávaciemu nariadeniu Komisie (EÚ) č. 540/2011
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 22 ods. 1 v spojení s článkom 13 ods. 2,
   keďže:

               (1)

               V súlade s článkom 7 ods. 1 nariadenia (ES) č. 1107/2009 bola Francúzsku 19. júna 2013 doručená od spoločnosti Novozymes Biologicals France žiadosť o schválenie účinnej látky Bacillus amyloliquefaciens kmeň FZB24.

               (2)

               V súlade s článkom 9 ods. 3 uvedeného nariadenia Francúzsko ako spravodajský členský štát 4. septembra 2013 informovalo žiadateľa, ostatné členské štáty, Komisiu a Európsky úrad pre bezpečnosť potravín (ďalej len „úrad“) o prijateľnosti uvedenej žiadosti.

               (3)

               Spravodajský členský štát 13. apríla 2015 predložil Komisii návrh hodnotiacej správy, ktorého kópiu zaslal úradu, s hodnotením toho, či možno očakávať, že predmetná účinná látka spĺňa kritériá schválenia stanovené v článku 4 nariadenia (ES) č. 1107/2009.

               (4)

               Úrad postupoval v súlade s článkom 12 ods. 1 nariadenia (ES) č. 1107/2009. V súlade s článkom 12 ods. 3 nariadenia (ES) č. 1107/2009 požiadal žiadateľa, aby členským štátom, Komisii a úradu poskytol dodatočné informácie. Spravodajský členský štát predložil 22. februára 2016 úradu hodnotenie doplňujúcich informácií vo forme aktualizovaného návrhu hodnotiacej správy.

               (5)

               Dňa 10. mája 2016 oznámil úrad žiadateľovi, členským štátom a Komisii svoje závery (2) o tom, či možno očakávať, že účinná látka Bacillus amyloliquefaciens kmeň FZB24 bude spĺňať kritériá schválenia stanovené v článku 4 nariadenia (ES) č. 1107/2009. Úrad svoje závery sprístupnil verejnosti.

               (6)

               Komisia predložila 6. októbra 2016 Stálemu výboru pre rastliny, zvieratá, potraviny a krmivá revíznu správu o látke Bacillus amyloliquefaciens kmeň FZB24 a návrh nariadenia, ktorým sa Bacillus amyloliquefaciens kmeň FZB24 schvaľuje.

               (7)

               Žiadateľ mal možnosť predložiť pripomienky k revíznej správe.

               (8)

               V súvislosti s jedným alebo viacerými reprezentatívnymi použitiami aspoň jedného prípravku na ochranu rastlín, ktorý obsahuje danú účinnú látku, a najmä použitiami, ktoré sa preskúmali a podrobne opísali v revíznej správe, sa dospelo k záveru, že kritériá schválenia uvedené v článku 4 nariadenia (ES) č. 1107/2009 sú splnené. Z tohto dôvodu sa uvedené kritériá schválenia považujú za splnené. Preto je vhodné látku Bacillus amyloliquefaciens kmeň FZB24 schváliť.

               (9)

               Komisia sa ďalej domnieva, že Bacillus amyloliquefaciens kmeň FZB24 je podľa článku 22 nariadenia (ES) č. 1107/2009 účinnou látkou s nízkym rizikom. Bacillus amyloliquefaciens kmeň FZB24 nie je problémovou látkou a spĺňa podmienky stanovené v bode 5 prílohy II k nariadeniu (ES) č. 1107/2009. Bacillus amyloliquefaciens kmeň FZB24 je divý kmeň, ktorý sa prirodzene vyskytuje v životnom prostredí. Nie je patogénny pre ľudí ani zvieratá. Očakáva sa, že dodatočná expozícia ľudí, zvierat a životného prostredia na základe používaní schválených podľa nariadenia (ES) č. 1107/2009 bude zanedbateľná v porovnaní s expozíciou očakávanou na základe reálnych prirodzených situácií.

               (10)

               Preto je vhodné látku Bacillus amyloliquefaciens kmeň FZB24 na obdobie 15 rokov schváliť.

               (11)

               V súlade s článkom 13 ods. 2 nariadenia (ES) č. 1107/2009 v spojení s jeho článkom 6 a vzhľadom na súčasné vedecké a technické poznatky je však potrebné stanoviť určité podmienky.

               (12)

               V súlade s článkom 13 ods. 4 nariadenia (ES) č. 1107/2009 by sa príloha k vykonávaciemu nariadeniu Komisie (EÚ) č. 540/2011 (3) mala zodpovedajúcim spôsobom zmeniť.

               (13)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Schválenie účinnej látky
   Účinná látka Bacillus amyloliquefaciens kmeň FZB24 špecifikovaná v prílohe I sa schvaľuje za podmienok stanovených v uvedenej prílohe.
   Článok 2
   Zmeny vykonávacieho nariadenia (EÚ) č. 540/2011
   Príloha k vykonávaciemu nariadeniu (EÚ) č. 540/2011 sa mení v súlade s prílohou II k tomuto nariadeniu.
   Článok 3
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 11. mája 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 309, 24.11.2009, s. 1.

      (2)  EFSA (Európsky úrad pre bezpečnosť potravín), 2016. Záver z partnerského preskúmania účinnej látky Bacillus amyloliquefaciens kmeň FZB24 z hľadiska hodnotenia rizika pesticídov. Vestník EFSA (EFSA Journal) (2016) 14(6):4494, 18 s doi:10.2903/j.efsa.2016.4494.

      (3)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

      PRÍLOHA I

                  Všeobecný názov, identifikačné čísla

                  IUPAC názov

                  Čistota (1)

                  Dátum schválenia

                  Schválenie platí do

                  Osobitné ustanovenia

                     Bacillus amyloliquefaciens kmeň FZB24.
                  Katalógové číslo v zbierke „Deutsche Sammlung von Mikroorganismen“ (DSM), Nemecko: 10271
                  Katalógové číslo v zbierke „Agricultural Research Service Culture Collection“ (NRRL), USA: B-50304

                  neuplatňuje sa

                  Minimálna koncentrácia:
                  2 × 1014 CFU/kg

                  1. jún 2017

                  1. jún 2032

                  Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery revíznej správy o Bacillus amyloliquefaciens kmeň FZB24, a najmä jej dodatky I a II.
                  Pri tomto celkovom hodnotení musia členské štáty venovať osobitnú pozornosť:

                              —

                              špecifikácii komerčne vyrábaného technického materiálu vrátane úplnej charakterizácie nečistôt a metabolitov;

                              —

                              ochrane operátorov a pracovníkov, pričom sa zohľadní, že mikroorganizmy sa považujú za potenciálne senzibilizátory.

                        Výrobca musí počas výrobného procesu zabezpečiť prísne udržiavanie podmienok prostredia a nepretržitú analýzu kontroly kvality.
                  V podmienkach používania sa musia podľa potreby uviesť opatrenia na zmiernenie rizika.

         (1)  Ďalšie podrobnosti o identite a špecifikácii účinnej látky sú uvedené v revíznej správe.

      PRÍLOHA II
      V časti D prílohy k vykonávaciemu nariadeniu (EÚ) č. 540/2011 sa dopĺňa táto položka:

                     Všeobecný názov, identifikačné čísla

                     IUPAC názov

                     Čistota (1)

                     Dátum schválenia

                     Schválenie platí do

                     Osobitné ustanovenia

                     „10

                        Bacillus amyloliquefaciens kmeň FZB24.
                     Katalógové číslo v zbierke „Deutsche Sammlung von Mikroorganismen“ (DSM), Nemecko: 10271
                     Katalógové číslo v zbierke „Agricultural Research Service Culture Collection“ (NRRL), USA: B-50304

                     neuplatňuje sa

                     Minimálna koncentrácia:
                     2 × 1014 CFU/kg

                     1. jún 2017

                     1. jún 2032

                     Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery revíznej správy o Bacillus amyloliquefaciens kmeň FZB24, a najmä jej dodatky I a II.
                     Pri tomto celkovom hodnotení musia členské štáty venovať osobitnú pozornosť:

                                 —

                                 špecifikácii komerčne vyrábaného technického materiálu vrátane úplnej charakterizácie nečistôt a metabolitov;

                                 —

                                 ochrane operátorov a pracovníkov, pričom sa zohľadní, že mikroorganizmy sa považujú za potenciálne senzibilizátory.

                           Výrobca musí počas výrobného procesu zabezpečiť prísne udržiavanie podmienok prostredia a nepretržitú analýzu kontroly kvality.
                     V podmienkach používania sa musia podľa potreby uviesť opatrenia na zmiernenie rizika.“

         (1)  Ďalšie podrobnosti o identite a špecifikácii účinnej látky sú uvedené v revíznej správe.